

B

B

|  |
| --- |
| **KERTAS KERJA INDIVIDU 3**   * **KOD MODUL : MPU 3112** * **NAMA MODUL : HUBUNGAN ETNIK** * **SEMESTER : SEMESTER MUSIM LURUH (AUTUMN)** * **TAJUK : Peranan masyarakat sememangnya amat penting dalam proses merealisasikan matlamat mencapai integrasi nasional di Malaysia dalam konteks hubungan etnik.** * **NAMA PENSYARAH : PUAN AHMAD FADZILAH** |

|  |
| --- |
| * **NAMA PELAJAR ：DEREK CHEEN XIN HEE** * **NOMBOR ID : 20317350** |

* **PENGESAHAN PENULISAN S**
* Saya mengakui bahawa semua kerja penulisan yang dinyatakan di dalam kertas kerja ini adalah atas usaha saya sendiri (kecuali diakui dalam teks). Semua sumber yang dipetik telah diakui melalui rujukan.
* **Tandatangan Pelajar: *DEREK CHEEN XIN HEE* a**

|  |
| --- |
| * **KOMEN PENSYARAH/MARKAH** |

**\**PERINGATAN*: (1) PENULISAN KERTAS KERJA TANPA *CITATION* AKAN DITOLAK 5 MARKAH. (2) PENGHANTARAN KERTAS KERJA TANPA DISERTAKAN LAPORAN INDEKS KESAMAAN AKAN DITOLAK 5 MARKAH. (3) KELEWATAN PENGHANTARAN TUGASAN/KERTAS KERJA AKAN DITOLAK 5 MARKAH SEHARI.**

|  |  |  |
| --- | --- | --- |
| **KRITERIA PENILAIAN** | **JUMLAH MARKAH** | **MARKAH PELAJAR** |
| MUKA HADAPAN | **1** |  |
| JADUAL KANDUNGAN | 1 |  |
| PENGENALAN | 2 |  |
| KANDUNGAN | **20** |  |
| KESIMPULAN | 2 |  |
| RUJUKAN | 2 |  |
| LAMPIRAN | 2 |  |
| **JUMLAH** | 30 |  |

**JADUAL ISI KANDUNGAN**

1.0 Pengenalan

1.1 Konsep integrasi nasional

2.0 Isi kandungan

2.1 Memahami sejarah negara

2.2 Peranan ibu bapa dalam mendidik kanak-kanak

2.3 Meraikan hari perayaan

2.4 Penggunaan media massa

2.5 Skim rukun tetangga

3.0 Kesimpulan

4.0 Rujukan

5.0 Lampiran

**PENGENALAN**

Kita semua anak negara Malaysia. Malaysia merupakan sebuah negara yang sangat unik kerana negara kita terdiri daripada rakyat berbilang kaum, budaya, agama dan bahasa. Negara ini walaupun kelihatan kecil berbanding dengan negara lain, terdapat kira-kira 80 kaum etnik yang memanggil negara Malaysia ini tanah air mereka. Dalam sebuah negara yang begitu kaya dengan berbagai-bagai etnik, perpaduan dan integrasi nasional perlulah diwujudkan. Hal ini demikian kerana, negara yang maju dan harmoni hanya akan dibentuk dengan wujudnya semangat perpaduan di kalangan rakyat.

Sebelum menyelami topik tersebut, kita mestilah memahami konsep dan maksud intergrasi nasional dahulu. (Raman, 2012) Integrasi nasional membawa maksud “sesuatu proses atau perihalan bagi mewujudkan satu identiti nasional dalam kalangan kumpulan yang terpisah dari segei lokasi, budaya dan sosial”. Dengan kata lian, untuk mencapai integrasi nasional, semangat patriotisme dalam kalangan rakyat mestilah dipupuk, kerana itulah identiti yang kita kongsi sebagai rakyat Malaysia, walaupun berbeza dari segi budaya dan kepercayaan.

Sebenarnya, kepimpinan negara Malaysia telah mula berjuang mencapai matlamat integrasi nasional ini sejak awal kemerdekaan lagi. Dalam esei ini, marilah kita membincangkan peranan masyarakat sendiri dalam merialisasikan matlamat tersebut.

**ISI KANDUNGAN**

Pertama sekali, saya berpendapat bahawa setiap anggota masyarakat bertanggungjawab memahami dan mempelajari sejarah negara Malaysia. Walaupun terdapat mata pelajaran sejarah yang diajar di sekolah, kemungkinan besarnya bahawa murid-murid hanya belajar demi mendapati keputasan yang baik sahaja. Mereka tidak betul-betul memahami sejarah dan tidak mempelajari nilai-nilai yang dapat dipejalari dari peristiwa bersejarah dan juga tokoh-tokoh sejarah. Jika kita lihat keadaan pada hari ini, masyarakat tidak lagi menghargai jasa pejuang tanah air kita yang telah bersusah payah untuk menyatupadukan rakyat Tanah Melayu yang berbilang kaum untuk mencapai kemerdekaan. Kemerdekaan negara Malaysia sebenarnya hasil daripada kesepaduan rakyat.

Dengan betul-betul mempelajari sejarah, semangat perpaduan dapat dipupuk di kalangan masyarakat. Apabila kita lihat kepada sejarah negara kita, banyak cabaran besar yang dihadapi dapat diatasi kerana rakyat bersatu padu untuk menghadapi masalah bersama-sama. Tamsilnya, untuk menamatkan penjajahan pihak British di negara kita, pemimpin-pemimpin Tanah Melayu berkarjasama tanpa mengira kaum dan bangsa untuk mencapai matlamat yang berkongsi. (Radzmi, 2016) Selain itu, dengan mempelajari sejarah, kita juga tidak akan mengulangkan kesilapan yang telah dilakukan oleh orang dahulu. Misalnya, tragedi yang telah berlaku pada 13 Mei 1969 yang meragut banyak nyawa. Tregedi ini terjadi hasil daripada persalahfahaman antara kaum yang disebabkan oleh kekurangan semangat perpaduan. Dalam peristiwa-peristiwa yang telah dibincangkan, kita dapat mempelajari bahawa, bersatu kita teguh, bercerai kita roboh. Untuk mencapai sesuatu dan untuk mengelakkan perselisihan antara satu sama lain, rakyat perlulah bekerjasama tanpa mengira bangsa. Semangat perpaduan ini timbullah apabila kita mengetahui dan memahami identiti diri sendiri di dalam masyarakat dan negara. Dalam era telnologi kini, terdapat bayak cara kita boleh mempelajari sejarah negara secara kesendirian. Contohnya, terdapat banyak wayang yang bercerita tentang sejarah-sejarah Malaysia. Dengan menggunakan kaedah yang berbeza dan menarik, kita juga dapat belajar sejarah, bukan dari buku sahaja.

Persis kata peribahasa, melentur buluh biarlah dari rebungnya. Untuk mewujudkan masyarakat yang bersemangat kesepaduan, lebih mudah kita bermula memupuk semangat ini di kalangan generasi muda. Dalam konteks ini, ibu bapa dalam keluarga memainkan peranan yang amat terpenting. Pendidikan bermula dari rumah dan Ibu bapa merupakan model insan kanak-kanak mereka. (Abdullah, 2010) Oleh itu, ibu bapa perlu sentiasa mengajari anak-anak supaya menghormati kumpulan etnik yang berbeza. Saya pernah mendengar seorang ibu berkaum cina yang sedang memarahi anaknya mengata kepada anaknya bahawa orang India akan menangkapnya jika dia tidak berhenti menangis. Saya juga berkaum Cina, dan saya berasa sangat kecewa apabila mendengar penyataan ibu tersebut. Tindakan seperti ibu tersebut yang stereotaip dan mendiskriminasikan kaum berkulit warna di depan kanak-kanak mesti dihentikan dengan segera. Ibu bapa seharusnya memperkenalkan kawan-kawan berbudaya asing kepada anak mereka supaya kanak-kanak berpeluang untuk memahami dan menghormati kaum berbeza. Selain itu, pada hujung minggu, ibu bapa boleh mengadakan hari keluarga bergabung, iaitu hari keluarga yang melibatkan keluarga-keluarga lain yang terdiri daripada kaum berlainan. Dalam aktiviti keluarga, kanak-kanak dari keluarga masing-masing dapat mengenali dan berkomunikasi dengan satu sama lain. Ini secara tidak langsungnya akan memecahkan halangan antara kaum dan juga mengaitkan hubungan antara etnik yang berbeza. Dengan hubungan erat ini, kanak-kanak akan memahami bahawa kita semua sama, kita semua manusia walaupun kita tidak berwarna sama. Impaknya, suatu identiti nasional dapat diwujudkan, tanpa mengira kaum, bangsa dan warna.

Seterusnya, masyarakat berbilang kaum dan agama digalak meraikan hari perayaan masing-masing. Sebagai rakyat di negara Malaysia yang terdiri daripada masyarakat majmuk, kita mestilah berasa bangga terhadap budaya diri sendiri kerana semua budaya terdapat ciri-ciri yang unik. Sempena hari perayaan seperti Hari Deepavali, Hari Raya Aidilfitri dan Tahun Baru Cina, rumah terbuka boleh diadakan untuk memberi peluang masyarakat berkaum lainan untuk menghadiri dan meraikan perayaan bersama-sama. (Sathasivam, 2016) Ketika itu, kita juga dapat menikmati juadah tradisional kaum masing-masing. Kadang-kadang, persembahan tertentu juga akan dilancarkan sempena hari perayaan. Tamsilnya, bagi kaum Cina, Tarian Singa akan dipersembahkan, bagi kaum Melayu, Tarian Zapin dan bagi kaum India, Tarian Kollattam. Dalam proses tersebut, rakyat Malaysia boleh mengenali adat resam setiap kaum dengan lebih mendalam sekali gus dapat menjana sikap bertimbang rasa dan memupuk silaturahim dalam kalangan masyarakat berbilang kaum. Bak kata pepatah, tak kenal maka tak cinta. Dengan menjemput rakan-rakan berkaum asing datang mengunjungi ke rumah kita juga dapat memeriahkan suasana rumah terbuka. Jika dipandang dari perspektif yang berbeza, kepelbagaian kebudayaan yang ada di Malaysia juga boleh menjadi salah satu faktor yang penting dalam mewujudkan integrasi nasional. Tegasnya, dengan meraikan hari perayaan bangsa masing-masing, mata masyarakat berkaum lain akan dibuka dan mula melihat serta menghargai keunikan adat resam yang berbeza. Dengan ini, kita telah selangkah lebih dekat kepada matlamat mencapai integrasi nasional.

Lain daripada itu, dalam era globalisasi ini, perkembangan media massa telah memapu menghubungkan hampir semua rakyat di negara kita termasuklah masyarakat terpencil di kawasan pedalaman. Media massa merupakan satu entiti yang amat berpengaruh dan memberi kesan mendalam kepada penggunanya. Media massa seperti pisau bermata dua. Oleh hal yang demikian, masyarakat perlu bijak dalam menggunakan sosial media semasa penyebaran maklumat. Jika digunakan dengan kaedah dan niat yang betul, ia akan menjadi satu pelantar yang sangat efektif dalam memupuk perpaduan dalam sesebuah negara. (katim, 2017) Contohnya, stesen penyiaran tempatan boleh menyiarkan program yang beransur perpaduan dan mempunyai pelakon yang berbilang pelbagai kaum. Siaran program sudah pasti dapat menerapkan nilai perpaduan dalam kalangan masyarakat secara beransur-ansur terutamanya jika unsur hiburan turut diselitkan dalam program tersebut. Kempen-kempen juga boleh dijalankan atas talian juga boleh dijalankan untuk merapatkan lagi hubungan antara masyarakat dengan mempromosikan nilai-nilai murni dan mesej mengenai kepentingan perpaduan kepada masyarakat. Selain itu, dalam tempoh pandemik ini, media massa telah menjadi alat berkomunikasi dan yang utama di kehidupan seharian. Kita sering berinteraksi melalui media massa. Contohnya, banyak pengguna media massa turut menjalankan perkahwinan atas talian secara live. Mereka juga menggunakan peluang ini untuk menjemput kawan-kawan dan netizen berbilang kaum ke majlis perkahwinan tersebut. Jadi, masyarakat akan lebih faham tentang cara-cara perkahwinan yang berbeza bagi kaum masing-masing. Tambahan pula, media massa membolehkan masyarakat untuk keluar daripada kepompong masing-masing. Di media massa, pertukaran idea dan pendapat dapat dilakukan dan ini akan membernarkan masyarakat berbilang etnik untuk menyuarakan pendapat dan karaguan masing-masing. Impaknya, mereka akan lebih memahami fikiran masing-masing, mengurangkan kesalahfahaman antara satu sama lain.

Akhir sekali, dalam kawasan-kawasan perumahan program rukun tetangga juga boleh dilancarkan oleh masyarakat setempat. Rukun tetangga merupakan salah satu program sukarela yang membolehkan rakyat sendiri mengawal dan menjaga keselamatan kawasan kedianman mereka. Kumpulan-kumpulan rondaan yang terdiri daripada masyarakat setempat bertugas pada waktu malam untuk mengurangkan kegiatan jenayah di sekitar kawasan kejiranan. (MUSTAPHA, 2015) Selain itu, ia juga bertujuan untuk memupuk kesefahaman dan bertolak ansur antara masyarakat majmuk ke arah pembangunan bangsa Malaysia yang bersatu padu. Hal ini demikian kerana, anggota-anggota program rukun tetangga membabitkan semua pihak dan semua lapisan masyarakat tanpa mengira kaum dan bangsa kerana masing-masing bertanggungjawab menjaga keselamatan kendiri dan keluarga. Dengan adanya aktiviti rukun tetangga, hubungan antara jiran berbilang kaum dapat diperkukuh. Di samping itu, aktiviti gotong-royong yang melibatkan semua residensi kawasan perumahan di taman perumahan ataupun blok pangsapuri juga boleh diadakan setiap tahun. Gotong-royong bukan sahaja dapat menjaminkan kebersihan persekitaran perumahan, ia juga merupakan suatu aktiviti yang dapat memupuk semangat perpaduan di kalangan masyarakat. Dengan menjalankan aktiviti bersama dengan jiran yang berbeza latar belakang seperti pekerjaan, pendidikan, agama, bangsa, keturunan, budaya, adat resam dan sebagainya akan menambahkan lagi pengetahan dan kenalan antara satu sama lain. Konklusinya, program rukun tetangga dan amalan gotong-rorong di peringkat masyarakat amat penting dalam memupuk kesepaduan antara kaum. Aktiviti sebegini dapat melatih masyarakat supaya tidak terlalu mementingkan diri sendiri.

**KESIMPULAN**

Secara tuntas, matlamat untuk mencapai integrasi nasional di Malaysia bukanlah suatu yang mustahil. Ia mungkin kelihatan susah untuk mencapai, tetapi sebenarnya terdapat banyak yang boleh kita lakukan untuk mencapai matlamat tersebut. Langkah-langkah yang dibincangkan di atas merupakan cara praktikal yang boleh dilaksanakan oleh setiap anggota masyarakat. Ini bukan sahaja tanggungjawab pihak kerajaan, ini juga tanggungjawab setiap rakyat Malaysia untuk membentuk satu identiti dan nilai bersama serta satu perasaan kebangsaan bersama di kalangan masyarakat. Umum diketahui bahawa, perpaduan rakyat memainkan peranan yang vital dalam memacu kestabilan serta kemajuan sesebuah negara. (A’zmi, 2017) Tiada rakyat yang ingin hidup di sesebuah negara yang tidak aman dan tidak maju. Oleh itu, biarlah kita berhenti mengeluh dan mula bertindak. Biarlah kita bersama-sama memajukan lagi negara kita supaya berdiri sama tinggi dan menduduk sama rata dengan negara-negara lain di permukaan bumi ini. Usaha seorang individu mungkin kecil, tetapi dengan usaha seluruh masyarakat, tiada yang mustahil.

**RUJUKAN**

# 

A’zmi, A. A., 2017. REALITI KEPELBAGAIAN KAUM KE ARAH PERPADUAN NASIONAL PASCA MERDEKA. *Malaysian Journal of Social Science,* Jilid 2, pp. 1-24.

Abdullah, M. R. T., 2010. CABARAN INTEGRASI ANTARA KAUM DI MALAYSIA: PERSPEKTIF SEJARAH, KELUARGA DAN PENDIDIKAN. *Jurnal Hadhari : An International Journal,* Jilid 2.

katim, R. k., 2017. *MEMUPUK PERPADUAN KAUM.* [Dalam talian]   
Available at: http://borntimify.blogspot.com/2017/04/memupuk-perpaduan-kaum.html  
[Diakses 14 November 2020].

MUSTAPHA, W. Z. W., 2015. PENGLIBATAN JIRAN MUDA DALAM AKTIVITI RUKUN TETANGGADI DAERAH HULU LANGAT, SELANGOR. *Institute Penyelidikan Pembangunan Belia Malaysia,* pp. 257-271.

Radzmi, W. M. H. B. W., 2016. *KEPENTINGAN MEMPELAJARI MATAPELAJARAN SEJARAH.* [Dalam talian]   
Available at: http://mpw2043syariahkias.blogspot.com/2017/02/kepentingan-mempelajari-matapelajaran.html  
[Diakses 14 November 2020].

Raman, S., 2012. *Integrasi Nasional.* [Dalam talian]   
Available at: https://www.slideshare.net/SuriatiRaman/integrasi-nasional  
[Diakses 14 Movember 2020].

Sathasivam, S. A., 2016. *Peranan Masyarakat Dalam Memupuk Perpaduak kaum.* [Dalam talian]   
Available at: http://neshsarachang.blogspot.com/  
[Diakses 14 November 2020].

**LAMPIRAN**

Tidak dapat dinafikan bahawa perkembangan corak kehidupan masyarakat masa kini lebih ke arah menjana pendapatan. Sikap kesendirian masyarakat Malaysia kini sering mengabai menjalin hubungan antara satu sama lain, sama ada dengan keluarganya atau pun rakan-rakan. Fokus kehidupan hanya diberi kepada diri sendiri dan betapa berjaya mereka akan menjadi. Oleh sebab ini, semangat perpaduan dan identiti nasional rakyat Malaysia semakin berkurang. Usaha-usaha dan langkah-langkah yang efektif hendaklah diimplementasi dengan segera untuk membangkitkan semula semangat perpaduan rakyat Malaysia.