

B

B

|  |
| --- |
| **TUGASAN SOALAN-SOALAN SEMINAR**   * **KOD MODUL : MPU3312** * **NAMA MODUL : HUBUNGAN ETNIK** * **SEMESTER : SEMESTER MUSIM LURUH (AUTUMN)** * **NAMA PENSYARAH : PUAN AHMAD FADZILAH** |

|  |
| --- |
| * **NAMA PELAJAR ：DEREK CHEEN XIN HEE** * **NOMBOR ID : 20317350** |

* **PENGESAHAN PENULISAN S**
* Saya mengaku bahawa semua kerja penulisan yang dinyatakan dalam tugasan/kertas kerja ini adalah atas usaha saya sendiri (kecuali diakui dalam teks).
* **Tandatangan Pelajar: DEREK CHEEN XIN HEE a**

|  |
| --- |
| * **KOMEN PENSYARAH/MARKAH** |

**\**PERINGATAN*: (1) KELEWATAN PENGHANTARAN TUGASAN/KERTAS KERJA AKAN DITOLAK 5 MARKAH SEHARI.**

|  |  |  |
| --- | --- | --- |
| **KRITERIA PENILAIAN** | **JUMLAH MARKAH** | **MARKAH PELAJAR** |
| MUKA HADAPAN | 4 |  |
| PENGENALAN | 8 |  |
| KANDUNGAN | **20** |  |
| KESIMPULAN | 8 |  |
| **JUMLAH** | 40/4 |  |

**SET 1**

1. Terangkan **PENGERTIAN KONSEP “KESEPADUAN DALAM KEPELBAGAIAN”.** Berikan contoh-contoh yang relevan bagi menyokong jawapan anda.

Kesepaduan dalam kepelbagain membawa maksud masyarakat atau kumpulan manusia yang terdiri darpada individu yang mempunyai latar belakang yang berlainan dapat hidup bersama sebagai satu masyarakat sehingga wujudnya perpaduan dan keharmonian. Di dalam negara Malaysia yang terdiri daripada rakyat pelbagai etnik seperti Melayu, Cina, India, Iban, Melanau dan sebagainya, kesepaduan dalam kalangan masyarakat majmuk amat penting untuk mewujudkan sebuah negara yang stabil.

Biarlah kita ambil contoh, Rusuhan etnik Melayu-Cina yang berlaku pada 13 Mei 1969. Antara punca berlakunya insiden ini adalah Dasar Pecah dan Perintah Penjajah Inggeris yang mengelakkan perpaduan antara pelbagai kaum supaya tidak mengancam kedudukan Inggeris sebagai penjajah. Hal ini telah mengurangkan interaksi antara kaum dengan signifikan. Selain itu, sistem pendidikan yang tidak seimbang juga menyebabkan ketidakseragaman dalam bahasa, identiti dan fahaman antara masyarakat majmuk. Dari contoh ini, kita boleh melihat bahawa kekurangan kesepaduan dalam kalangan rakyat majmuk memang akan memjejaskan kehidupan rakyat.

Kesimpulannya, untuk mencapai kesepaduan dalam kepelbagaian, masyarakat pelbagai kaum haruslah pertimbang rasa supaya rakyat dapat hidup denagan harmoni, negara juga kukuh.

**SET 1**

2. Bincangkan **TIGA KEPENTINGAN MEMAHAMI** dan **MENJAGA HUBUNGAN ETNIK** dalam konteks sebuah masyarakat majmuk.

Kepentingan memahami dan menjaga hubungan antara etnik boleh dikatkan dari segi keselamatan dan keamanan negara. Insiden 13 Mei yang berlaku pada tahun 1969 merupakan suatu insiden yang dikenali ramai. Kesan daripada rusuhan ini, banyak nyawa telah terkoban dalam peristiwa berdarah ini. Untuk mengelak berulangnya peristiwa ini yang menjejaskan keamanan negara, perluhlah wujudnya perpaduan antara pelbagai etnik. Bagaimanakah kita dapat memperthankan Malaysia daripada kuasa negara lain jika pergaduhan antara rakyat masih berlaku di negara ini? Oleh itu, kita sebagai rakyat Malaysia perlu bersatu-padu supaya keselamatan negara dijamin.

Seterusnya, dari segi ekonomi. Saya berpendapat bahawa ekonomi negara kita hanya boleh ditingkat dengan adanya perpaduan antara pelbagai entik. Hal ini demikian kerana, pergaduhan dan perpecahan antara kaum sangat menggugatkan ekonomi negara kerana bersatu kita teguh, bercerai kita roboh. Dengan memahami hubungan etnik, semua golongan etnik akan diberi peluang yang sama untuk menceburi bidang ekonomi yang diminati dengan adil. Ekonomi tidak haruslah dikuasai oleh kaum atau etnik yang tertentu sahaja.

Di samping itu, dari aspek budaya. Antara kepentingan memahami dan menjaga hubungan etnik dalam aspek budaya ialah mewujudkan budaya yang berbagai-bagai dalam sesebuah negara, terutamanya negara-negara majmuk seperti negara kita. Di Malaysia, masyarakat berbilang kaum perlulah menerima dan memahami budaya, agama dan adat kaum yang lain.

Kesimpulannya, dengan memahami hubungan etnik, kita akan faham bahawa setiap kaum terdapat budaya yang unik, termasuklah kita sendiri. Selain itu, sikap mementingkan kaum sendiri juga dapat dihapuskan. Hasilnya, lahirlah manyarakat berbilang etnik yang hidup bersama dengan aman dan harmoni.

**SET 2**

1. Galurkan **TEORI-TEORI HUBUNGAN ETNIK**.

Terdapat beberapa teori hubungan etnik. Antaranya, Teori Ekologi. Teori Ekologi membicarakan persoalan ras. Teori Ekologi ini diperkenalkan oleh Robert E.Park. Beliau banyak dipengaruhi oleh Charles Darwin mengenai teori survival of the fittest. Menurut Park, terdapat dua bentuk warisan, iaitu sebagai ahli sebuah kumpulan ras dan sebagai ahli kumpulan sosial. Teori ini dapat durumuskan kepada empat usul, iaitu penghijrahan membawa bersama, perhubungan persaingan, manusia yang berstatus tinggi dan prejudis.

Seterusnya Teori Freudian. Teori ini merujuk kepada konsep prejudis sebagai satu sikap untuk mempertahankan hak orang kulit putih. Dollard (1937) yang mengaplikasikan teori ini mengusulkan bahawa, kehidupan sosial mengakibatkan kelahiran kekecewaan psikologi dalam diri individu. Kekecewaan itu dikurangkan dengan melepaskan geram dan kekerasan terhapad kumpulan sasaran tertentu.

Di sampinh itu, Teori Struktur-Fungsionalisme. Teori ini membayangkan individu bertindak secara intensif dan dikawal oleh hukum dan denda. Selain daripada itu, terdapat juga Teori Kelas. Teori ini diperkenalkan oleh Oliver Cox (1948) dengan merujuk masalah kelas dan kasta di Amerika.

Lebih-lebih lagi, teori masyarakat majmuk. Teori ini diperkenalkan oleh J.S Furnivall dan M.G. Smith. Usul teori ini adalah, masyarakat dibezakan dengan fenotaip, ekonomi dan politik. Konflik sereing berlaku disebabkan garis pemisah ras, bukan kelas. Dalam pada itu, ada juga Teori Pasaran Buruh Terpisah. Teori ini diperkenalkan oleh Edna Bonacich akibat perebutan kuasa dalam pasaran buruh. Oleh itu, buruh dipisahkan dengan garisan etnik.

Akhirnya, Teori Pilihan Rasional. Teori ini menjurus kepada realiti sosial dengan cara melihat pilihan tingkah laku manusia di peringkat individu dan kumpulan. Teori ini mengandaikan bahawa, individu mempunyai matlamat yang berbeza dan bertindak untuk memaksimumkan ganjaran material dan kedudukan sosial. Apabila individu gagal memaksimumkan kepuasan melalui pelbagai dimensi kumpulan sosial yang wujud dalam masyarakat, dia akan berpaling kepada soal-soal keagamaan dan ketuhanan.

Kesimpulannya, teori-teori hubungan etnik merujuk kepada mekanisme yang boleh digunakan untuk mengupas dan menganalisasi hubungan etnik dengan lebih menyeluruh.

**SET 2**

2. Terangkan **EMPAT TAHAP HUBUNGAN ETNIK** dalam konteks sebuah masyarakat bersifat pluralistik. Berikan contoh-contoh yang relevan bagi menyokong jawapan anda.

Terdapat pelbagai tahap hubungan etnik, antara empatnya adalah Akomodasi, akulturasi, asimilasi dan amalgamasi.

Akomodasi merujuk kepada proses di mana kumpulan-kumpulan etnik menyedari serta menghormati norma dan juga nilai kumpulan etnik yang lain dalam sesebuah masyarakat atau negara. Dengan mempunyai kesedaran ini, setiap kumpulan etnik mula menerima dan menyesuaikan kehidupan diri dalam masyarakat pelbagai budaya supaya boleh hidup dengan harmoni. Namun begitu, mereka tetap mempertahankan budaya hidup masing-masing.

Tahap hubungan etnik yang seterusnya, akulturasi. Ia merupakan satu proses penerimaan unsur-unsur budaya oleh sebuah kumpulan yang mempunyai kebudayaan yang berbeza. Alkulturasi terjadi apabila sesuatu kelompok manusia yang mempunyai kebudayaan yang berbebeza berinteraksi dengan kelompok manusia lain yang mempunyai kebudayaan sendiri. Selepas jangka masa yang tertentu, mereka mula menerima kebudayaan masing-masing ke dalam kebudayaan sendiri. Walau bagaimanapun, masyarakt penerima kebudayaan itu tidak mengabaikan identiti atau kebudayaannya diri sendiri.

Di samping itu, asimilasi. Asimilasi merupakan satu proses penerimaan kumpulan minoriti terhadap budaya dan identiti kumpulan majoriti sehingga membentuk satu kelompok dengan kubudayaan dan identiti yang sama. Hal ini berlaku kesan daripada wujudnya kelompok yang berfikir menerap dalam sesatuan sosial serta budaya yang sama. Asimilasi yang sempurna akan menyebabkan berlakunya penghapusan perbezaan pelbagai etnik dari segi kebudayaan dan juga identiti. Misalnya, proses asimilasi telah berlaku dalam masyarakat Baba dan Nyonya dan masyarakat Cina Kelantan di Malaysia.

Akhirnya, Tahap hubungan etnik yang keempat yang akan dibincang di sini adalah amalgamasi. Amalgamasi boleh dikatakan sebagai tahap proses asimilasi yang tertinggi. Dalam proses ini, budaya ataupun ras bercampur sehingga membentuk jenis-jenis budaya atau ras yang baharu. Dalam konteks ini, perkhawinan campur antara etnik yang berbeza merupakan punca utama berlakunya amalgamasi.

**SET 3**

1. Jelaskan **PERKEMBANGAN EKONOMI** di Tanah Melayu pada awal kemerdekaan.

Selepas Tanah Melayu mencapai kemerdekaan, dasar ekonomi kolonial British masih diteruskan. Walaupun pertumbuhan ekonomi agak tinggi pada masa itu, tetapi faedah daripada pertumbuhan ekonomi tersebut tidak dinikmati secara seimbang dan sepenuhnya oleh rakyat. Jurang pendapatan antara penduduk bandar dengan penduduk luar bandar juga semakin melebar. Pada era itu, kerajaan telah memperkenalkan rancangan pembangunan yang dipanggil Rancangan Pembangunan Ekonomi (RPE1) ataupun Rancangan Malaya Pertama (1956-1960). Selain daripada itu, Lembaga Kemajuan Tanah Persekutuan (FELDA) juga ditubuhkan pada tahun 1956. FELDA ditubuhkan untuk mengatasi masalah kekurangan tanah dan bertujuan untuk meningkatkan taraf hidup para petani. Rancangan Pembangunan Ekonomi 2 (REP2) juga telah dilancarkan pada tahun 1961 untuk menbantu sektor pertanian yang merupakan tunjang ekonomi negara pada masa itu.

Pada tahun 1969, peristiwa 13 Mei berlaku. Rusuhan kaum ini berlaku akibat daripada ketidakseimbangan ekonomi antara kaum bumiputera dan bukan bumiputera. Untuk memperbaiki kedudukan ekonomi di Malaysia, Dasar Ekonomi Baru (DEB) telah dilancarkan oleh kerajaan pada tahun 1971 dengan dua objektif yang utama, iaitu membasmikan kemiskinan rakyat dan menyusun semula masyarakat Malaysia. Tiga strategi telah diimplementasikan oleh kerajaan, iaitu meningkatkan taraf hidup golongan miskin, meningkatkan produktiviti golongan miskin dan juga membuka lebih banyak peluang pekerjaan. Antara langkah-langkah yang dijalankan oleh kerajaan adalah penyusun semula corak guna tenaga, menambahkan hak milik dalam pemilikan modal produktif negara termasuk pemilikan saham sektor syarikat dan membasmikan kemiskinan mengikut kawasan luar bandar dan kawasan bandar.

Hasil daripada usaha-usaha kerajaan dan rakyat, ekonomi Malaysia semakin meningkat dan kadar kemiskinan semakin menurun. Walaupun berlakunya kemelesetan ekonomi pada tahun 1985 sehingga 1986 serta krisis ekonomi Asia pada tahun 1997, Malaysia mampu mencatat purata pertumbuhan ekonomi yang positif.

Kesimpulannya, (DEB) yang dilaksanakan oleh kerajaan telah membawa kesan positif kepada ekonomi negara.

**SET 3**

2. Terangkan **KONSEP PERLEMBAGAAN**.

Perlembagaan merupakan sumber undang-undang yang tertinggi di sesebuah negara, tiada satu institusi pun yang boleh mengatasi Perlembagaan. Setiap rakyat di negara tersebut perlu mematuhi keluhurannya. Perlembagaan digubal sebagai garis panduan tentang corak pemerintahan sistem politik dan pentadbiran sesebuah negara. Ia juga memberi jaminan perlindungan kepada rakyat.

Perlembagaan boleh dibahagi kepada dua kategori iaitu, perlembagaan bertulis dan perlembagaan tidak bertulis. Perlembagaan bertulis akan dikumpul dan disusun dalam satu kanun ataupun dokumen. Perlembagaaan tidak bertulis merangkumi semua prinsip perlembagaan yang tidak terkumpul dalam satu dokumen seperti adat resam dan tradisi, undang-undang yang diluluskan oleh perlimen dan keputusan-keputusan mahkamah.

Perlembagaan Malaysia banyak dipengaruhi oleh perjuangan nasionalisme Melayu, bumiputera, etnik-etnik lain rundingan dengan Sultan negeri-negeri dan pihak British. Perlembagaan memainkan peranan yang amat terpenting dalam membina sebuah negara yang moden.

Akhir sekali, Perlembagaan Malaysia merangkumi bidang kuasa eksekutif, legislatif, kehakiman, kedudukan agama Islam, kewarganegaraan, bahasa kebangsaan, kedudukan istimewa orang Melayu serta bumiputera di Sabah dan Sarawak dan sebagainya.

**SET 4**

1. **SEMANGAT KERJASAMA** dan **PERMUAFAKATAN POLITIK** telah membawa kepada **KEMERDEKAAN PERSEKUTUAN TANAH MELAYU** pada tahun 1957. Bincangkan.

Pembinaan negara bangsa merupakan matlamat utama pembangunan politik di Malaysia. Pembinaan negara bangsa dapat dicapai melalui penerapan dasar awam yang digubal oleh kerajaan dan pemupukan semangat nasionalisme melalui simbol dan ritual negara. Untuk mewujudkan negara bangsa bukan suatu tugas yang mudah.

Terdapat pelbagai parti politik telah ditubuhkan sebelum kemerdekaan tanah melayu. Antaranya adalah UMNO, MCA dan MIC. UMNO terdiri daripada masyarakat Melayu, MCA terdiri daripada masyarakat Cina dan MIC terdiri daripada masyarakat India.

Parti-pariti tersebut menyedari kesusahan yang harus dilalui untuk mendapatkan kebebasan. Walaupun parti-parti tersubut terdiri daripada kaum berlainan yang membunyai budaya yang berbeza, untuk memerdekakan negara kita, mereka sedar bahawa mereka perlulah bersatu-padu tanpa mengira kaum dan bangsa. Oleh itu, UMNO, MCA dan MIC bergabung menjadi Parti Perikatan. Pergabungan parti-parti tersebut telah merapatkan hubungan antara Melayu, Cina India dan lain-lain dalam bidang politik dalam usaha memuju kerjasama kaum ke arah mencapai kemerdekaan. Perpaduan kaum mula dibentuk.

Dalam Pilihanraya Pertama pada 27 Julai 1955, Parti Perikatan telah memenangi 51kerusi daripada 52 kerusi yang dipertandingkan. Parti Perikatan telah membuktikan kepada pihak British bahawa parti tersebut berkeupayaan untuk mentadbir sebuah negara. Selepas rombongan kemerdekaan ke London, pada 31 Ogos 1957, kemerdekaan Persekutuan Tanah Melayu telah diisytiharkan secara rasmi oleh perdana menteri Malaysia yang pertama, iaitu Tunku Abdul Rahman.

Kesimpulannya, kerjasama dan permuafakatan politik di Malaysia telah berjaya mengakhirkan naungan British dan mencapai kemerdekaan Persekutuan Tanah Melayu.

**SET 4**

2. Ulaskan **PERKEMBANGAN SISTEM PENDIDIKAN** di Persekutuan Tanah Melayu sehingga tahun 1957

Sebelum pembentukan Malaysia, pendidikan di Tanah Melayu pada ketika itu bermula dengan pendidikan agama di masjid, surau dan pondok dengan bimbingan tokoh-tokoh agama yang digelar sebagai tok guru.

Selain daripada itu, masyarakat pada ketika itu juga mendapat pendidikan tidak formal daripada ibu bapa dan keluarga seperti bertani, menangkap ikan, menjahit, melakukan kerja-kerja rumah, menjaga adik dan lain-lain agar mereka dapat meneruskan perkerjaan tradisi ini apabila dewasa. Kedatangan British yang mengamalkan Dasar Pecah dan Perintah telah mewujudkan sekolah-sekolah vernakular Melayu, Cina, Tamil dan Inggeris.

Dalam ketika itu, terdapat beberapa laporan penting telah diterbit, antaranya adalah Laporan Barnes (1950), Laporan Fen-Wu (1951) dan Ordinan Pelajaran (1952). Sekolah-sekolah pada masa itu menggunakan bahasa perintah masing-masing, dan lokasi sekolah juga berbeza mengikut sektor ekonomi yang diceburi oleh kaum masing-masing. Kesannya, masyarakat telah dipisah dan berfikiran berlainan. Oleh hal demikian, Penyata Razak telah diwujudkan untuk menambahbaikkan sistem pendidikan.

Penyata Razak bertujuan untuk mengeratkan perpaduan antara kaum Melayu, Cina, India dan sebagainya sebagai satu rumpun bangsa di Tanah Melayu dan menyediakan kemudahan pendidikan yang mencukupi untuk melahirkan masyarakat yang berdisipin, terlatih, liberal dan progresif.

Kesimpulannya, sistem pendidikan Tanah Melayu semakin berkembang sehingga selepas mencapai kemerdekaan. Laporan-laporan yang dinyatakan telah menjadi asas kepada sejarah pendidikan selepas kemerdekaan, sampai hari ini.